**AIŠKINAMASIS RAŠTAS (N)**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTO DALIES PARDAVIMO“ PROJEKTO**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būsto dalies nuomininkės prašymą dėl leidimo įsigyti nuomojamą savivaldybei nuosavybės teise priklausančią būsto dalį, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateiktas savivaldybės būsto dalies nuomininkės L. K. prašymas pirkti nuomojamą savivaldybei nuosavybės teise priklausančią būsto dalį.

Savivaldybės būsto dalies nuomininkė L. K. prašo ir sutinka rinkos verte pirkti Klaipėdos miesto savivaldybei nuosavybės teise priklausančias 53/100 dalis būsto *(duomenys neskelbtini)*, Klaipėdoje, 25,32 kv. metro ploto, (bendras plotas – 47,78 kv. metro). Turto vertintojai UAB „RESTO Group“ nustatė 53/100 būsto dalių *(duomenys neskelbtini)*, Klaipėdoje, rinkos vertę – 17 078,00 Eur (iš jų 78,00 Eur už būsto vertės nustatymą), kuri atitinka būsto pardavimo kainą.

Pirkėja už perkamą būsto dalį atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Vadovaujantis Lietuvos Respublikos paramos būstui įsigyti ar išsinuomoti įstatymo, 2 dalies 1, punktu, 26 straipsnio 1 dalimi, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“, ir Klaipėdos miesto savivaldybės administracijos direktoriaus 2018 m. birželio 13 d**.** įsakymu Nr. AD2-570 „Dėl parduodamos savivaldybės būsto dalies įkainojimo akto patvirtinimo“, patvirtintas būsto dalies įkainojimo aktas ir parengtas šis sprendimo projektas.

**3. Kokių rezultatų laukiama.**

Savivaldybės nuomininkė įsigyja būsto dalį nuosavybės teise.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos skaičiavimai, reikalingi pagrindimai ir paaiškinimai.**

Parengtas Klaipėdos miesto savivaldybės administracijos direktoriaus 2018 m. birželio 13 d. įsakymas Nr. AD2-570 „Dėl parduodamos savivaldybės būsto dalies įkainojimo akto patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 17 078,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 78,00 Eur. naudojamos socialinio būsto fondo plėtrai.

Turto skyriaus vedėjas Edvardas Simokaitis